./data/phi1017/phi015/phi1017.phi015.perseus-lat2.xml
Quos cruciatus, quanta mala pertuli! Nemo me surrecturum putavit  Quotiens deploratus sum a meis, quotiens a medicis relictus ! In eculeum inpositi non sic distrahuntur " Etiam si sunt vera ista, transierunt  Quid iuvat praeteritos dolores retractare et miserum esse, quia fueris ? Quid, quod nemo non multum malis suis adicit et          sibi ipse mentitur ? Deinde quod acerbum fuit ferre,tulisse iucundum est; naturale est mali sui fine gaudere